Galaicoportugués

O galaicoportugués ye una luenga romanz que amaneixió como a evolución d'o latín en l'aria ocidental d'a peninsula ibérica. Huei as suyas variants, son consideratas por uns como variants d'una mesma luenga y por atros como luengas relacionatas.

 Historia 
O latín que plegó a la Gallaecia estió o latín betico que se charraba en o sud d'Hispania, mes conservador que no o latín tarraconense Rafael Lapesa: Historia de la lengua española Editorial Gredos. 2001, pp 104-106, pp 181-182. Anchel Conte et al.: El aragonés: identidad y problemática de una lengua. Colección Aragón. Librería general, 1982, pp 20-21. que orichinó o romanz navarro-aragonés, y que explicaría que o romanz galaicoportugués conserve ciertos elementos lexicos y foneticos perdius en atras luengas romances.

A indepencia de Portugal y a pertenencia de Galicia a la Corona de Castiella fació que a luenga común evolucionás en direccions diferents. A reconquiesta d'o sud de Portugal contribuyó a l'asimilación de mozarabismos y arabismos en portugués, a la vegada que o gallego continó a suya evolución autonoma.

Dende o sieglo XVI as diferencias lexicas creixioron por o surchimiento d'un imperio colonial portugués con colonias en Sudamerica, Africa, Asia y Oceanía que aportoron a conoixencia d'atras culturas y productos. Dende ixe sieglo o gallego evolucionaba compartindo tendencias foneticas con o castellano.

 Fonetica 
Conserva los diftongos decreixents latinos -AI- y -AU- como -ei- y -ou-, que se reducen en -e- y -o- en castellano, navarro-aragonés y catalán:
CARRARIA > *CARRAIRA > carreira (cognato de "carrera").
JANUARIU > *JANAIRU > janeiro ("chinero", que se pronuncia xaneiro en gallego moderno).
FEBRUARIU > *FEBRAIRU > fevereiro ("febrero").
AURU > ouro ("oro").
TAURU > touro ("toro").
No diftonga as vocals curtas Ĕ y Ŏ d'o sistema vocalico d'o latín vulgar, a diferencia d'o navarro-aragonés, castellano y astur-leyonés, romances a on que bi ha una diftongación:
FĔRRU > ferro Heinrich Lausberg: Lingüistica romanica. Tomo I fonetica. Editorial Gredos, 1988, p 227 ("fierro").
HĔRBA > herva ("hierba").
FŎNTE > fonte ("fuent").
PŎNTE > ponte ("puent").
Os grupos latinos CL-, FL- y PL- palatalizan ta ch-, a diferencia de l'aragonés, que los conserva:
CLAVE > chave ("clau").
CLAMARE > chamar ("clamar"). 
FLAMA > chama ("flama").
PLANU > chão ("plan(o)", "plana").
PLICARE > chegar ("plegar").
PLOVERE > chover ("plever").
PLUVIA > chuva ("plevia").
O castellano ampró d'o galaicoportugués as palabras chubasco y chamuscar, derivaus respectivament de chuva Edward A.Roberts: Diccionario etimológico indoeuropeo de la lengua española. Alianza Editorial, 2001. p 136. y chama.
Simplifica en -l- a cheminada latina -LL-:
CABALLU > cabalo ("caballo").
GLOBĔLLU > novelo ("dobiello").
CALAMELLU > caramelo David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Editorial Gredos, 2002 ISBN 8424923391, 9788424923396, p 200, palabra amprada como portuguesismo por o castellano como caramelo y adaptada en aragonés como "carambelo" u "carambel" por ultracorrección Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010, p 57..
O grupo latino -MB- se mantién, a diferencia de l'aragonés a on que evoluciona ta -m-, pero coincidindo con o romanz navarro:
LUMBU > lombo ("lomo"/"lumo").
*LUMBA > lomba ("loma").
*PALUMBA > pomba ("paloma").

 Variants 
As suyas variants son:
Gallego, Galego en Gallego;
Portugués, Português en Portugués;
A fala en Xalimego.

 Referencias 

 Bibliografía 
 Rafael Lapesa: Historia de la lengua española Editorial Gredos. 2001. 
 Heinrich Lausberg: Lingüistica romanica. Tomo I fonetica. Editorial Gredos, 1988.
 Diego Catalán, Alvaro Galmés de Fuentes: Las lenguas circunvecinas del castellano, cuestiones de dialectología hispano-románica. Paraninfo.
 Anchel Conte et al.: El aragonés: identidad y problemática de una lengua. Colección Aragón. Librería general, 1982.

Categoría:Idioma portugués
Categoría:Idioma gallego